 Isku soo wada duuboo, dawladda dhexe ee uu hogaamiyaha ka yahay Madaxweyne Muuse Biixi waxaa looga fadhiyaa inay xisaabtan adag la hortagaan Maayaradda iyo Golayaasha deegaanadda ee magaalooyinka Somaliland, oo runtii u muuqda kuwo baylihiyay waajibaadkii ka saaraa dadkii soo doortay, waxaanan ku talin lahaa in la kala diro haddii sharcigu sidaas ogol yahay, loona soo magacaabo Maayaro hawsha sii wada inta laga gaadhayo doorashadda golayaasha deegaanka ee inagau soo fool leh si loo dabaqabateeyo mustaqbalka magaalooyinkeena iyo jiilasha soo koraya, dadka reer Somalilandna waxaan kula talin lahaa in marka ay wax dooranayaan ay aad ugu fekeraan tayadda cidda ay dooranayaan, iyagoo ka eegaya cidda ay dooranayaan dhinaca sumacadda, aqoonta, daacadnimadda, kartida iyo sida bulshada dhexdeeda looga aqbali karo, oo laga koro karateeriyadda haatan wax loogu doorto, oo ah Haddii aynu reer hebel nahay, inoo doora mid wax iska celin kara, wax cuni kara, kheyrkiina wax la boobi kara, oo lays weydiiyo waxan la boobayo yaa iska leh, oo laga boobayaa? 